Organizata për Siguri dhe Bashkëpunim në Ministria e Kulturës, Rinisë dhe

EvropëMisioni në Kosovë Sportit të Kosovës

PRILL 2017

**ftesë për shprehje interesi nga organizatat e regjistruara rinore në Kosovë, 01/2017**

Misioni në Kosovë i Organizatës për Siguri në Bashkëpunim në Evropë (në tekstin e mëtejmë, OSBE) dhe Ministria e Kulturës, Rinisë dhe Sportit (në tekstin e mëtejmë, MKRS) ftojnë organizatat e regjistruara rinore për të shprehur interesim dhe për të aplikuar në aktivitetin e mëposhtëm në vitin 2017:

1. **Zbatimi i projekteve të vogla në mbështetje të organizatave të regjistruara rinore dhe të shoqërisë civile për “Parandalimin e ekstremizmit të dhunshëm dhe radikalizimit”.**

Projekti parasheh financimin e drejtpërdrejtë dhe të tërthortë të organizatave të regjistruara rinore. Për financimin e tërthortë, të gjitha mallrat dhe shërbimet do të blihen dhe menaxhohen drejtpërdrejtë nga OSBE-ja ndërsa MKRS do të sigurojë financimin e drejtpërdrejtë për projektet e vogla. Termat e referencës dhe hollësitë e tjera për aktivitetin janë në dispozicion në gjuhën shqipe në faqen e internetit të MKRS (<http://www.mkrs.org>)

Aplikimet duhet të dorëzohen në gjuhën angleze, shqipe apo serbe deri më ose para **26 prill 2017** në postën elektronike si në vijim fitim.xharra@osce.org si dhe në formë të shtypur në adresën e mëposhtme në zyrën e arkivës nr.22 të MKRS dhe të protokollohet në prezencë të aplikuesit:

|  |
| --- |
| **Për: Departamenti i Rinisë, Ministria e Kulturës, Rinisë dhe Sporteve**Sheshi “Nëna Terezë” PN, 10000 Prishtinë/Priština, Kosovë |

Për informata të mëtejme, ju lutemi të kontaktoni z. Fitim Xharra, Departamenti i Demokratizimit, Misioni i OSBE-së në Kosovë, në fitim.xharra@osce.orgose 038/240100, lokal 1154.

Organizata për Siguri dhe Bashkëpunim në EvropëMinistria e Kulturës, Rinisë dhe Sportit

Misioni në Kosovë

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prishtinë/Priština, 12 prill 2017

**Termat e referencës**

**Për zbatimin e projekteve të vogla në mbështetje të strukturave të regjistruara rinore dhe organizatave të shoqërisë civile për ‘Parandalimine ekstremizmit të dhunshëm dhe radikalizimit”**

**Historiku:**

Në kuadër të projektit “Avancimi i rolit të organizatave të shoqërisë civile, të rinjëve, grave dhe burrave lider të ardhshëm në vendimmarrje dhe jetë publike”, aktiviteti 3.4; duke u mbështetur në Rregulloren e Ministrisë së Kulturës, Rinisë dhe Sporteve Nr.09/2015 për Subvencionimin në Fushën e Kulturës, Trashëgimisë Kulturore, Rinisë dhe Sportit (MKRS); në kuadër të Planit të Veprimit të Qeverisë së Kosovës për implementimin e Strategjisë për Parandalimin e Ekstremizmit të Dhunshëm dhe Radikalizmit që Shpie në Terrorizëm 2015-2020 si dhe Strategjisë për Rini dhe Planit të Veprimit të rishikuar të MKRS-ës 2013 – 2017, Seksioni për Pjesëmarrje Publike (SPP) pranë Departamentit për Demokratizim të OSBE-së në Kosovë (OSBE), në bashkëpunim të ngushtë me Departamentin e Rinisë (DR) pranë Ministrisë së Kulturës, Rinisë dhe Sportit (MKRS), synon të shtojë përpjekjet për pjesëmarrje dhe avokim të organizatave të shoqërisë civile (OSHC), grupeve të grave dhe rinisë për të punuar me institucionet komunale dhe qendrore.

Me qëllim të shtimit të kapaciteteve të strukturave të regjistruara rinore përmes partneritetit me OSHC-të e tjera vendore, OSBE-ja dhe MKRS do t’i përkrahin ato në përmbushjen e rolit të tyre si “faktorë të ndryshimit” në vendimmarrjen dhe politikat publike në nivel lokal duke i ndihmuar ato në zbatimin e veprimeve konkrete.Në kuadër të kësaj, SPP/OSBE dhe DR/MKRS do të mbështesin deri në **10 struktura të regjistruara rinore në partneritet me OSHC e tjera** për të zbatuar projekte të vogla (prej500- 1500 EUR). Kapaciteti për zbatimin e projekteve bazohet në punën e tyre në të kaluarën dhe historikun e veprimtarive që kanë të bëjnë me rininë në fushat e tyre gjegjëse të përgjegjësisë në vitin 2016 dhe propozimet konkrete për ndërmarrjen e veprimeve. Tema me prioritet e identifikuar për vitin 2017 është “Parandalimi i ekstremizmit të dhunshëm dhe radikalizimit”.

**Qëllimi:**

Qëllimi i këtij aktiviteti është që të mbështesë dhe zhvilloj kapacitetet e strukturave të regjistruara të rinisë në zbatimin e projekteve, me theks të veçantë në vetëdijesim, anketa vlerësuese dhe studime hulumtuese për “Parandalimin e ekstremizmit të dhunshëm dhe radikalizmit” tek të rinjtë.

**Detyrat:**

Të mentoruaranga SPP dhe DR, konsorciumet e përzgjedhura të strukturave të regjistruara rinore dhe OSHC do të:

1. Caktojnë personel nga struktura e regjistruar rinore që të zbatojë aktivitetet dhe detyrat në kuadër të projektit;
2. Zbatojnë aktivitetet e projektit me kohë;
3. Bashkëpunojnë me zyrtarin komunal për rini dhe/ose Drejtorinë e Kulturës, Rinisë dhe Sportit në nivel komunal;
4. Promovojnë pjesëmarrjen e barabartë të burrave dhe grave gjatë aktiviteteve;
5. Dorëzojnë raport final për vlerësimine projektit (së paku 5 faqe).

**Rezultatet e pritura:**

Nën mbikëqyrjen e përgjithshme të menaxherit të projektit nga OSBE-ja dhe përfaqësuesit nga MKRS, aplikuesit që do të përzgjidhen do të dalin me rezultatet e mëposhtme:

1. Brenda *dy (2) javëve,* konsorciumi i përzgjedhur duhet ta ketë planin përfundimtar të aktiviteteve me përfituesit dhe hisedarët e tjerë të projektit;
2. Brenda *tre* (*3)muajve,* duhet t’i kenë zbatuar të aktivitetet e parapara;
3. Brenda *pesë (5) muajve,* konsorciumet e përzgjedhura duhet ta kenë përgatitur raportin përfundimtar të vlerësimit ku identifikohen në mënyrë të qartë rezultatet e arritura e që mbështeten me mjetet përkatëse të verifikimit.

**Kohëzgjatja:**

Projektet duhet të zbatohen duke filluar nga 1 qershori deri më 30 shtator2017.

**Treguesit e performancës:**

Duke u bazuar në detyrat që do t’i marrë përsipër çdo konsorcium, rezultatet e pritura dhe afatet e parapara, duhet të përmbushen treguesit e mëposhtëm të performancës:

* Çdo konsorcium përfshin hisedarët përkatës dhe zhvillon monitorim që konsideron aspektin gjinor dhe moshën;
* Përpilimi në kohë i të gjithë materialeve të ndërgjegjësimit dhe rënia dakord me OSBE dhe MRKS për ato;
* Planifikimi i rregullt i takimeve dhe dhënia e informatave më të fundit (siç përcaktohet në planin e aktiviteteve) për palët përkatëse të interesit;
* Shpalosja e gjetjeve dhe rekomandimeve për veprimet e mëtejshme në ngjarjen përmbyllëse të projektit.

**Vendi:**

Projekti i propozuar duhet të jetë i përqendruar në një komunë të caktuar në Kosovë ku veprojnë struktura të regjistruara rinore.

**Kriteret e pranueshmërisë**

* Vetëm strukturat rinore të regjistruara zyrtarisht dhe OSHC kanë të drejtë të aplikojnë për skemën e projekteve të vogla.
* Projekti duhet të jetë i ndërlidhur me temën e identifikuar në këta Terma të Referencës dhe të mos ngërthejë shumë tema përnjëherësh;
* Projekti duhet t’i ketë të integruara çështjet gjinore në kuadër të temës që synohet të trajtohet;
* Projekti nuk duhet të jetë dyfishim i përpjekjeve tjera që janë në vazhdim e sipër. Në veçanti, i njëjti projekt nuk mund të mbështetet nga disa organizata;
* Projekti dhe të gjitha dokumentet përbërëseduhet të dorëzohen në gjuhën angleze, në gjuhën shqipe dhe/ apo në gjuhën serbe;
* Deklarata e misionit të organizatës duhet të jetë në pajtim me mandatin e Misionit të OSBE-së në Kosovë dhe të Ministrisë së Kulturës, Rinisë dhe Sportit.

**Buxheti**

Projektet do të mbështeten financiarisht nga OSBE-ja ose nga MKRS. Buxheti i projekteve të jetë prej 500 – 1500 EUR.Projektet e financuara nga OSBE-ja do të mbulojnë vetëm shpenzimet që ndërlidhen me mallrat dhe shërbimet (jo shpenzimet e personelit) që do të menaxhohen drejtpërdrejtë dhe blihen nga Misioni i OSBE-së në Kosovë.Edhe projektet e financuara nga MRKS-ja do të mbulojnë shpenzimet që ndërlidhen me mallrat dhe shërbimet (jo shpenzimet e personelit). Megjithatë të gjitha shërbimet financiare dhe të prokurimit do të menaxhohen drejtpërdrejtë nga aplikuesit e përzgjedhur.

**Mënyra e aplikimit:**

Aplikuesit duhet të dorëzojnë dokumentet si në vijim:

* Projekt propozimi (maksimum 5 faqe, ku përfshihen a) qëllimet dhe rezultatet që do të arrihen, b) qasja dhe metodologjia që do të përdoret, c) orari i aktiviteteve, dhe ç) instrumentet e vlerësimit/raportimit
* Buxheti i hollësishëm i projektit
* Biografitë (CV) të pjesëtarëve të propozuar të ekipit të projektit
* Historiku i projekteve të zbatuara (maksimum 1 faqe)
* Kopja e certifikatës së regjistrimit
* Marrëveshjen e konsorciumit ku shprehimisht përcaktohet partneriteti mes strukturave të regjistruara rinore dhe OSHC.

Propozimet duhet të përbëhen nga aktivitetet që synojnë ndërgjegjësimin në dobi të rinjve ndërsa marrin parasysh pjesëmarrjen e barabartë të komuniteteve dhe gjinive.Aktivitetet duhet të mëtojnë arritjen e rezultatevetë prekshme.Prioritetet do t’i jepet ideve për projekte novatore dhe kreative.